**VIRU-NIGULA VALLA MUUSIKAKOOLI HOOLEKOGU KOOSOLEKU PROTOKOLL**

Kunda, 28.11.2023

Algus kell 18, lõpp 19

Osalesid hoolekoguliikmed Ivi-Ly Soomre, Maarika Veski, Heiko Källo, Aet Bergmann (Teams), Arette Reigo, Anne-Liisi Laaneste

Puudusid: Ruth Jõgiste, Marianna Koitla, Gerli Lonskaja, Kaari Uussoo

Kutsutud muusikakooli direktor Pärt Tarvas

**PÄEVAKORD:**

1. Muusikakooli uue arengukava arutelu
2. Jooksvad küsimused
3. **Muusikakooli arengukava**

KUULATI hoolekogu esimeest Heiko Källot, kes tegi arengukavasse mõned parandusettepanekuid.

KUULATI muusikakooli direktorit Pärt Tarvast, kes andis ülevaate ideest pidada muusikakooli mitme valla peale ühiselt. Siia majja mahub kaks korda samapalju lapsi, vallale on kahe maja ülalpidamine suur kulu, mida võiks jagada. Uusi ruume pole Haljala ega Rakvere vallal küll mõtet sisse seada. Paar last käivad Rakvere vallast, üks Haljalast, õppemaks 350 eurot.

Tegevuskavas on välja toodud mitu probleemi, mis uuel arengukava perioodil lahenduseni peaksid jõudma: süvaõppe ja üldõppe proportsioonid tuleb paika saada. Praegu 10 last süvaõppes, ülejäänud üldõppes. Süvaõppest peab välja nõudma maksimumi: õppetasemes allahindlust ei tehta.

Muusikakooli oleks vaja noori, kes kooli edasi veaks. Meie õpetajaskonnast suurem osa pensionärid. Siin võiks olla 5-6 kohalikku, kes tulevad kodulinna tagasi. Ei ole jätkusuutlik õpetajaid sisse vedada.

KUULATI Heiko Källot: Kas on teada, et järgmisel aastal keegi ära läheb?

KUULATI muusikakooli õpetajat Ivi-Ly Soomret: Ühte klaveriõpetajat oleks juurde vaja.

KUULATI Pärt Tarvast: vask- ja puupuhkpilliõpetajat vaid 1, viie õpilase pärast 2 õpetajat palgata ei ole võimalik, kuigi neid pille peaksid õpetama erinevad õpetajad.

Proovime koosmängu mahtu suurendada. Bändi tegemisest on mitu õpilast huvitatud, teevad proovi.

KUULATI Aet Bergmanni: Kui lapsi võiks muusikakoolis olla 2 korda rohkem, kas languse % on sama nagu ülejäänud Eestis või on see siiski väiksem?

KUULATI Pärt Tarvast: Idee, kuidas lapsi majja saada on järgmine: lasteaialapsed võiksid oma muusikatunde saada siit majast, tutvuda erinevate pillidega, proovida neid mängida. Kunda lasteaed laidab idee maha, kuna see ei toimiks.

KUULATI Ivi-Ly Soomret: olen olnud muusikaõpetaja lasteaias, see tõepoolest ei toimiks, sest see tulek-minek võtab juba nii palju aega ära. Lasteaia muusikatund on suuresti pidude eeskavade õppimine. Küll aga võiks siin majas toimuda muusikaring lasteaialastele.

KUULATI Pärt Tarvast: Juba maast madalast tuleks harjutada lapsi siin majas käima.

KUULATI Anne-Liisi Laanestet: Siis saakski varakult tutvustada pille, vaikselt ja targu muusika juurde tuua.

KUULATI Heiko Källot: Mõttel on jumet siis, kui lapsed tuleksid siia majja koos vanematega, kes näeks ja kogeks selle maja võimalusi.

KUULATI Pärt Tarvast: Tegevuskava kokku võttes toonitan veel kord, et tuleb alustada läbirääkimisi Haljala ja Rakvere vallaga.

KUULATI Heiko Källo küsimust läbirääkimiste aja kohta Rakvere ja Haljala vallaga.

KUULATI Pärt Tarvast: A. Pani peab hakkama läbi rääkima.

KUULATI Aet Bergmanni, kes tegi ettepanekuid tegevuskavas valdadevahelise läbirääkimise sõnastuse kohta. Kronoloogiline järjestus peaks olema järgmine: juhtgrupi moodustamine, seejärel läbirääkimised tulemuslikult peetud, ühine koolipidamine otsustatud.

KUULATI Pärt Tarvast: Uut klaverit oleks vaja, kõlalaud paindes. Välja tuleb vahetada kogu maja laevalgustus.

Kõige suurem probleem lastevanematega, kes oma lapsi ei kasvata. Koolis ei ole võimalik mängima õpetada, aga kodune töö jääb ära, kodus ei tehta ega nõuta tööd pilliga.

Endiselt teeme koostööd teiste muusikaasutustega, toimuvad külaliskontserdid. Muidu elame nii, et keegi ei tea, mis mujal maailmas toimub.

Arengukava kinnitab vallavalitsus. Riik ei nõua muusikakoolidelt arengukavasid, vallasiseselt see nõue meie vallas sees.

1. **Jooksvad küsimused**

KUULATI Pärt Tarvast: Õppemaksu tuleb ülejärgmisel aastal tõsta.

Valla tugi on tuntav: oleme saanud soetada 2 digiklaverit, 1 akordioni, bändiklassi saame ka ära lõpetatud, paneelid seintele.

Lapsi umbes 87-93, Aseri pärast mure. Mõne aasta pärast kõik pensionärid, uusi õpetajaid vaja.

KUULATI Heiko Källot: Kuidas järgmise aasta eelarvega lood?

KUULATI Pärt Tarvast: Muusikakooliõpetajate palgad tõusid, kuid 1,5 ametikohta rahaliste vahenditega katmata.

KUULATI Aet Bergmanni: Tuleks ettevõtlust kaasata, kes aitab üritusi korraldada.

KUULATI Pärt Tarvast: Estonian Cell ostiski meile ühe klaveri.

Protokollis Maarika Veski

28.11.2023